**1.PISANA PROVJERA ZNANJA – Tijela i tvari**

**Nastavni sadržaji koje treba ponoviti za provjeru:**

* tijelo
* vrste tijela
* oblik tijela
* fizikalna veličina
* duljina
* ploština
* obujam
* masa
* zakon očuvanja mase
* gustoća
* čestični sastav tvari

**Formule koje je potrebno znati za provjeru znanja:**

**Zadaci:**

1. Kolika je ploština zida u kvadratnim metrima ako je njegova duljina 67dm, a širina 562cm?

2. Kolika je ploština stola oblika kvadrata duljine stranice 2,3dm?

3. Koliko je potrebno pločica ploštine 16cm2 kako bi se popločio pod prostorije duge 4,8m i široke 4m?

4. Novčiće smo stavili jedan na drugi. Debljina svih novčića zajedno iznosi 9mm. Koliko smo novčića upotrijebili ako je debljina jednog novčića 1,5mm?

5. Kolika je debljina jednog lista knjige, ako je debljina knjige bez korica 24mm, a sastoji se od ukupno 368 stranica?

6. Koliki obujam ima ormar duljine 45cm, širine 340mm i visine 1,35m?

7. Koliko litara vode stane u akvarij oblika kocke, duljine brida 35cm?

8. Dora pomaže majci praviti kolače. Majka je stavila sastojke u posudu mase 200 g. U sastojke ide 25 dag brašna, 20 dag šećera, 5 g praška za pecivo i 10 dag oraha. Dora je stavila posudu sa sastojcima na vagu. Koliku je masu pokazala vaga?

9. Kolika je gustoća tekućine ako 25 L te tekućine ima masu 20 kg?

10. Koliki je obujam zraka mase 1,5 kg ako je gustoća zraka 1,293 kg/m3?

11. Obujam komada srebra je 5cm3. Kolika je masa toga komada srebra ako je gustoća srebra 10.5g/cm3?

12. Smotak bale prešanog papira ima masu 30kg. Duljina smotka je 1m, širina 5dm, a visina 3dm. Kolika je gustoća papira?

**NAPOMENA: Ukoliko imate pitanja, potražite me u školi!**

Pripremu izradila: Sanja Martinko, OŠ Tituša Brezovačkog